Nemmeslay-d ɣef wullis i nwala belli ilaq ad d-nawi awal fell-as, acku ungal-agi ula d netta d ullis, yessefk ad nesbin acu-ten yiferdisen i ɣef yebna: ama d adeg, akud neɣ iwudam, imi d ayen ad aɣ-yessisehlen ugar asemres n teẓri n teẓrizmult. Nemmeslay-d daɣen ɣef teẓrizmult tullisant; imi fell-as i tbedd tezrawt-agi, nemmeslay-d fell-as akken i tt-id-wwin yinagmayen, abeɛda Groupe dEntrevernes, imi d nutni I netbeɛ s waṭas, xas ma lsas n teẓri-agi yettuɣal alma d J.A.Greimas.